Πρόταση κανονισμού του Συμβουλίου για την τροποποίηση του κανονισμού του Συμβουλίου αριθ. 1734/94 της 11ης Ιουλίου 1994, για τη χρηματοδοτική και τεχνική συνεργασία με τα Κατεχόμενα Εδάφη (COM(98)0392 - C4-0432/98 - 98/0220(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 6)

ΑΡΘΡΟ 1, ΠΑΡΑΓΡΑΦΟΣ 1

Άρθρο 1, παράγραφος 1 (Κανονισμός (ΕΚ) αριθ. 1734/94)

>Αρχικό κείμενο>

1. Η Κοινότητα θέτει σε εφαρμογή χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας στο πλαίσιο προγράμματος διάρκειας οκτώ ετών (1999-2006), με στόχο τη συμβολή στην επίτευξη βιώσιμης οικονομικής, πολιτικής και κοινωνικής ανάπτυξης.

>Κείμενο μετά την ψηφοφορία στο ΕΚ>

1. Η Κοινότητα θέτει σε εφαρμογή χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας στο πλαίσιο προγράμματος διάρκειας

πέντε ετών (1999-2003), με στόχο τη συμβολή στην επίτευξη βιώσιμης οικονομικής, πολιτικής και κοινωνικής ανάπτυξης. Σε περίπτωση έγκρισης νέων δημοσιονομικών προοπτικών για την περίοδο μετά το 2000, το ποσό που αφορά τη συνεργασία αυτή προσδιορίζεται βάσει των δημοσιονομικών προοπτικών και αναλόγως των αποφάσεων της αρμόδιας για τον προϋπολογισμό αρχής στη διάρκεια της ετήσιας διδικασίας για την έγκριση του προϋπολογισμού.

(Τροπολογία 4)

ΑΡΘΡΟ 1, ΠΑΡΑΓΡΑΦΟΣ 4

Άρθρο 4, παράγραφος 2, δεύτερο εδάφιο και παράγραφος 3

(Κανονισμός (ΕΚ) αριθ. 1734/94)

>Αρχικό κείμενο>

Η επιτροπή που αναφέρεται στο άρθρο 5 ενημερώνεται τακτικά και εγκαίρως και, εν πάση περιπτώσει, πριν από την επόμενη συνεδρίαση, σχετικά με αποφάσεις χρηματοδότησης για μέτρα των οποίων το κόστος υπερβαίνει τα 2.000.000 Ecu.

>Κείμενο μετά την ψηφοφορία στο ΕΚ>

Η

αρμόδια για τον προϋπολογισμό αρχή και η επιτροπή που αναφέρεται στο άρθρο 5 ενημερώνονται τακτικά και εγκαίρως από την Επιτροπή και, εν πάση περιπτώσει, πριν από την επόμενη συνεδρίαση της επιτροπής, σχετικά με αποφάσεις χρηματοδότησης για μέτρα των οποίων το κόστος υπερβαίνει τα 2.000.000 Ecu.

>Αρχικό κείμενο>

3. Οι αποφάσεις σχετικά με την τροποποίηση των αποφάσεων χρηματοδότησης που έχουν ληφθεί με τη διαδικασία που ορίζεται στο άρθρο 5, λαμβάνονται από την Επιτροπή εφόσον δεν επιφέρουν ουσιαστικές τροποποιήσεις ούτε ανάληψη συμπληρωματικής υποχρέωσης ανώτερης του 20% της αρχικής ανάληψης υποχρέωσης. Η Επιτροπή ενημερώνει άμεσα την επιτροπή που αναφέρεται στο άρθρο 5 σχετικά με τέτοιου είδους αποφάσεις.

>Κείμενο μετά την ψηφοφορία στο ΕΚ>

Διαγράφεται

(Τροπολογία 5)

ΑΡΘΡΟ 1, ΠΑΡΑΓΡΑΦΟΣ 5

Άρθρο 5, παράγραφοι 1α και 1β (νέες) (Κανονισμός (ΕΚ) αριθ. 1734/94)

>Αρχικό κείμενο>

>Κείμενο μετά την ψηφοφορία στο ΕΚ>

1α. Ο εκπρόσωπος της Επιτροπής υποβάλλει στην επιτροπή σχέδιο των προς λήψη μέτρων. Η επιτροπή γνωμοδοτεί επί του σχεδίου εντός προθεσμίας που μπορεί να ορίσει ο πρόεδρος αναλόγως του επείγοντος χαρακτήρα του ζητήματος, εάν χρειαστεί μετά από σχετική ψηφοφορία.

>Αρχικό κείμενο>

>Κείμενο μετά την ψηφοφορία στο ΕΚ>

Η γνωμοδότηση καταχωρείται στα πρακτικά: επιπροσθέτως, κάθε κράτος μέλος έχει δικαίωμα να ζητήσει να καταχωρηθεί η θέση του στα πρακτικά.

>Αρχικό κείμενο>

>Κείμενο μετά την ψηφοφορία στο ΕΚ>

Η Επιτροπή λαμβάνει υπόψη τη γνωμοδότηση της επιτροπής στο μέγιστο δυνατό βαθμό. Ενημερώνει την επιτροπή για τον τρόπο με τον οποίο έλαβε υπόψη τη γνώμη της.

>Αρχικό κείμενο>

>Κείμενο μετά την ψηφοφορία στο ΕΚ>

Η επιτροπή συνεδριάζει κατά κανόνα δημοσίως, εκτός εάν αποφασίσει για το αντίθετο, αιτιολογώντας δεόντως αυτή της την απόφαση και δημοσιεύοντάς της εγκαίρως. Δημοσιεύει την ημερήσια διάταξη δύο εβδομάδες πριν από την αντίστοιχη συνεδρίασή της. Δημοσιεύει τα πρακτικά των συνεδριάσεών της. Διατηρεί δημόσιο μητρώο των δηλώσεων ενδιαφέροντος των μελών της.

>Αρχικό κείμενο>

>Κείμενο μετά την ψηφοφορία στο ΕΚ>

1β. Οι εν λόγω διατάξεις εγκρίνονται σύμφωνα με τη θέση του Κοινοβουλίου για την έκδοση νέας πράξης στην οποία θα καθορίζονται οι αρχές σχετικά με τις επιτροπές της Ευρωπαϊκής Ένωσης, των οποίων προεδρεύει η Επιτροπή, και με τις εκτελεστικές εξουσίες της Επιτροπής.

Νομοθετικό ψήφισμα που αποτελεί τη γνώμη του Κοινοβουλίου σχετικά με την πρόταση κανονισμού του Συμβουλίου (ΕΚ) για την τροποποίηση του κανονισμού του Συμβουλίου (ΕΚ) αριθ. 1734/94 της 11ης Ιουλίου 1994, για τη χρηματοδοτική και τεχνική συνεργασία με τα Κατεχόμενα Εδάφη (COM(98)0392 - C4-0432/98 - 98/0220(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0392 - 98/0220(SYN)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ και το άρθρο 130Χ της Συνθήκης ΕΚ (C4-0432/98),

- έχοντας υπόψη τα άρθρα 50 και 58 του Κανονισμού του,

- έχοντας υπόψη την έκθεση της Επιτροπής Προϋπολογισμών (A4-0300/98),

1. εγκρίνει την πρόταση της Επιτροπήςμε την επιφύλαξη των τροποποιήσεων που της επέφερε[semigr ]

2. καλεί την Επιτροπή να τροποποιήσει αναλόγως την πρότασή της σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α), της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. ζητεί από την Επιτροπή, σύμφωνα με το άρθρο 138Β, παρ. 2, της Συνθήκης ΕΚ, να προτείνει, σύμφωνα με το άρθρο 130Χ της Συνθήκης ΕΚ και πριν από τις 31 Δεκεμβρίου 1999, μία νέα ενοποιημένη νομοθετική πρόταση για τη συνέχιση του προγράμματος και μετά το έτος 2000[semigr ]

7. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.